Nazneen Khan-Østrem

Nazneen Khan-Østrem (født 1968) er en britisk journalist og forfatter bosatt og delvis oppvokst i Norge.

Khan-Østrem ble født i Nairobi i Kenya og vokste opp i Storbritannia og i Flekkefjord. Hun har sine slektsrøtter i Afghanistan. Hennes foreldre og besteforeldre i Kenya levde under britisk kolonivelde.Khan-Østrem, Nazneen: Traumer fra en brutal kolonitid. Aftenposten 17.september 2022 Hun kom til Storbritannia sammen med sin familie i 1970 og i 1976 flyttet de til Norge. Hun beholdt sitt britiske statsborgerskap etter at hun flyttet til Norge. Hun er gift med journalist Olav Østrem.

Østrem har en mastergrad i internasjonal politikk ved London School of Economics and Political Science.

 Virke 
Hun innledet karrieren som kultur- og musikkjournalist i blant annet Absolute Musique, Rock Furore, Aftenposten og Klassekampen. I Aftenposten var med å bygge opp Aftenpostens fredagsutgave «Puls». Fra 1998 til 1999 var hun programleder i NRK2s musikkprogram M. Fra 2002 til 2011 hadde hun stilling som høyskolelektor ved Journalistutdanningen ved Høgskolen i Oslo og fra 2011 til 2021 hadde hun en lederstilling i Aschehoug forlag. I 2021 ble hun ansatt som kommentator i Aftenposten.

I 2005 utgav hun boka Min hellige krig. Boka beskrives som en personlig pilegrimsferd etter 11. september 2001 der hun leter etter det hun selv omtaler som islams mange ansikter. Hun intervjuer unge muslimer i New York, London, Paris og Berlin. I 2019 utgav hun boka London. Blant gangstere, rabbinere, oligarker, rebeller og andre ektefødte barn av det britiske imperiet. Dagbladets Jan-Erik Smilden omtalte den som «... en historiebok, en reiseguide, en gastronomisk vandring med retter fra hele verden, en reflekterende sosiologisk analyse, en fortelling om musikk, teater og billedkunst».

Hun har hatt flere verv, deriblant medlem av Ytringsfrihetskommisjonen (1996–1999), Norsk kulturråd (2005–2009) og Den norske UNESCO-kommisjonen (2004–2006).
Referanser

 Eksterne lenker 
 Intervju (Klassekampen, 2003)

Kategori:Norske journalister
Kategori:Norske sakprosaforfattere
Kategori:Norske TV-programledere
Kategori:Journalister i Aftenposten
Kategori:Journalister i Klassekampen
Kategori:Journalister i Dagens Næringsliv eller forløpere
Kategori:Programledere for NRK TV
Kategori:Alumni fra London School of Economics
Kategori:Migranter til Storbritannia
Kategori:Britiske migranter til Norge
Kategori:Personer fra Flekkefjord kommune
Kategori:Personer fra Nairobi
Kategori:Personer fra London